สินเชื่อสูงวัย
โดย...ชัตน์วรี (shewarat@hotmail.com)
11 พ.ย. 2559

โดย...ชัตน์วรี ([email protected]) 
มาตรการหนึ่งของกระทรวงการคลังรองรับสังคมสูงวัย คือ การให้สินเชื่อเพื่อสำหรับผู้สูงวัยแบบ รีเวิร์ส มอร์ทเกจ (Reverse Mortgage) หรือแปลตรงตัวว่า “การจำนองแบบย้อนกลับ” ซึ่งจะต่างจากการกู้เงินโดยทั่วไปที่เราคุ้นเคยกันว่า ที่นำหลักทรัพย์ไปค้ำประกันได้เงินกู้ก้อนใหญ่ก่อน แล้วค่อยผ่อนชำระในภายหลัง
การกู้โดยวิธีจำนองแบบย้อนกลับ เบื้องต้นจะมีหลักการ
- ผู้กู้ยังคงกรรมสิทธิ์การเป็นเจ้าของทรัพย์สินอยู่
- สถาบันการเงินผู้ให้กู้จะค่อยๆ จ่ายเงินกู้ให้เป็นเดือนๆ ไม่เกินราคาประเมินของทรัพย์สินที่นำไปค้ำประกัน
- สินเชื่อนี้จะครบกำหนดเมื่อผู้กู้เสียชีวิต
- ไม่ต้องใช้คืนเงินกู้จนกว่าจะขายบ้านได้เมื่อผู้กู้เสียชีวิต ซึ่งขายได้เท่าใด ก็นำไปชำระคืนเงินกู้พร้อมดอกเบี้ยก่อน หากมีเงินเหลือ ก็สามารถตกทอดเป็นมรดกถึงทายาทได้
กรณีเงินสดที่ได้จากการขายบ้านไม่เพียงพอซึ่งเกิดขึ้นได้ หากผู้กู้อายุยืนเกินกว่าที่คาดหมายไว้ ก็จะมีบริษัทประกันหรือหน่วยงานของรัฐจ่ายส่วนต่างให้กับสถาบันการเงิน